CELEX: 32022D1284
Language: sk
Date: 2022-07-21 00:00:00
Title: Rozhodnutie Rady (SZBP) 2022/1284 z 21. júla 2022, ktorým sa mení rozhodnutie (SZBP) 2022/339 o opatrení pomoci v rámci Európskeho mierového nástroja na podporu ukrajinských ozbrojených síl

22.7.2022   
               
               
                  SK
               
               
                  Úradný vestník Európskej únie
               
               
                  L 195/91
               
            
         ROZHODNUTIE RADY (SZBP) 2022/1284
         z 21. júla 2022,
         ktorým sa mení rozhodnutie (SZBP) 2022/339 o opatrení pomoci v rámci Európskeho mierového nástroja na podporu ukrajinských ozbrojených síl
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 41 ods. 2,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 28. februára 2022 prijala rozhodnutie (SZBP) 2022/339 (1), ktorým sa zriadilo opatrenie pomoci s referenčnou sumou 50 000 000 EUR, ktorá je určená na pokrytie financovania poskytovania vybavenia a materiálu, ktoré nie sú určené na použitie smrtiacej sily, ako sú osobné ochranné prostriedky, lekárničky a palivo, ukrajinským ozbrojeným silám.
                  
               
                     (2)
                  
                  
                     Rada 23. marca 2022 prijala rozhodnutie (SZBP) 2022/472 (2), ktorým sa mení rozhodnutie (SZBP) 2022/339, ktorým sa referenčná suma zvýšila na 100 000 000 EUR.
                  
               
                     (3)
                  
                  
                     Rada 13. apríla 2022 prijala rozhodnutie (SZBP) 2022/637 (3), ktorým sa mení rozhodnutie (SZBP) 2022/339, ktorým sa referenčná suma zvýšila na 150 000 000 EUR.
                  
               
                     (4)
                  
                  
                     Rada 23. mája 2022 prijala rozhodnutie (SZBP) 2022/810 (4), ktorým sa mení rozhodnutie (SZBP) 2022/339, ktorým sa referenčná suma zvýšila na 160 000 000 EUR.
                  
               
                     (5)
                  
                  
                     Vzhľadom na prebiehajúcu ozbrojenú agresiu Ruskej federácie voči Ukrajine by sa referenčná suma mala zvýšiť o ďalších 10 000 000 EUR určených na pokrytie financovania poskytovania vybavenia a materiálu, ktoré nie sú určené na použitie smrtiacej sily, ako sú osobné ochranné prostriedky, lekárničky a palivo, ukrajinským ozbrojeným silám.
                  
               
                     (6)
                  
                  
                     Rozhodnutie (SZBP) 2022/339 by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Rozhodnutie (SZBP) 2022/339 sa mení takto:
            
                        1.
                     
                     
                        V článku 1 sa odsek 4 nahrádza takto:
                        
                           „4.   Obdobie trvania opatrenia pomoci je 70 mesiacov od prijatia tohto rozhodnutia.“
                        
                     
                  
                        2.
                     
                     
                        V článku 2 sa odsek 1 nahrádza takto:
                        
                           „1.   Referenčná suma určená na pokrytie výdavkov spojených s opatrením pomoci je 170 000 000 EUR.“
                        
                     
                  
                        3.
                     
                     
                        V článku 2 sa odsek 3 nahrádza takto:
                        
                           „3.   V súlade s článkom 29 ods. 5 rozhodnutia (SZBP) 2021/509 môže správca opatrení pomoci zaslať po prijatí tohto rozhodnutia výzvu na zaplatenie príspevkov až do výšky 170 000 000 EUR. Finančné prostriedky, ktorých sa výzva správcu opatrení pomoci týka, sa použijú len na úhradu výdavkov v rámci limitov schválených výborom zriadeným rozhodnutím (SZBP) 2021/509 v opravnom rozpočte na rok 2022 a v rozpočtoch na nasledujúce roky zodpovedajúcich opatreniu pomoci.“
                        
                     
                  
                        4.
                     
                     
                        V článku 2 sa odsek 4 nahrádza takto:
                        
                           „4.   Výdavky súvisiace s vykonávaním opatrenia pomoci sú oprávnené od 1. januára 2022 do dátumu, ktorý určí Rada. Maximálne oprávnené výdavky vzniknuté pred 11. marcom 2022 sú vo výške 50 000 000 EUR. Suma 10 000 000 EUR je oprávnená od 21. júla 2022.“
                        
                     
                  
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 21. júla 2022
            
               
                  Za Radu
               
               
                  predseda
               
               M. BEK
            
         
         
            (1)  Rozhodnutie Rady (SZBP) 2022/339 z 28. februára 2022 o opatrení pomoci v rámci Európskeho mierového nástroja na podporu ukrajinských ozbrojených síl (Ú. v. EÚ L 61, 28.2.2022, s. 1).
         
            (2)  Rozhodnutie Rady (SZBP) 2022/472 z 23. marca 2022, ktorým sa mení rozhodnutie (SZBP) 2022/339 o opatrení pomoci v rámci Európskeho mierového nástroja na podporu ukrajinských ozbrojených síl (Ú. v. EÚ L 96, 24.3.2022, s. 45).
         
            (3)  Rozhodnutie Rady (SZBP) 2022/637 z 13. apríla 2022, ktorým sa mení rozhodnutie (SZBP) 2022/339 o opatrení pomoci v rámci Európskeho mierového nástroja na podporu ukrajinských ozbrojených síl (Ú. v. EÚ L 117, 19.4.2022, s. 36).
         
            (4)  Rozhodnutie Rady (SZBP) 2022/472 z 23. mája 2022, ktorým sa mení rozhodnutie (SZBP) 2022/339 o opatrení pomoci v rámci Európskeho mierového nástroja na podporu ukrajinských ozbrojených síl (Ú. v. EÚ L 145, 24.5.2022, s. 42).